[{"text_idx": "#000002", "text": "Kuulutuste hinnakiri Kuulutuste lisamine Kuulutused"}, {"text_idx": "#000003", "text": "Ehkki on olemas va\u0308ga mitmeid tantsustiile, on neil va\u0308hemalt u\u0308ks u\u0308hine omadus: see valmistab osalejatele ro\u0303o\u0303mu. Erandiks ei ole ka Po\u0303ltsamaa tantsustuudio Dance Dream, kus tantsitakse kokku viies vanuseru\u0308hmas."}, {"text_idx": "#000004", "text": "Ta\u0308iskasvanud saabusid teist aastat ja\u0308rjest vabariiklikult vo\u0303istluselt \u201eKuldne karikas\u201c koju auhinnalise kohaga. Tantsuro\u0303o\u0303must ja show-tantsust pajatab la\u0308hemalt juhendaja Rita Muttel."}, {"text_idx": "#000005", "text": "Esmalt peab mainima, et Rita on ilmselt sa\u0308deinimese musterna\u0308iteks. Kuidas muidu seletada, et ta jo\u0303uab Eesti erinevais paigus ka\u0308ia juhendamas 12 tantsuru\u0308hma. \u201ePa\u0308evi on ju na\u0308dalas ainult seitse,\u201c pani see number peas mo\u0303tte vasardama. \u201eEks ma lo\u0303petan, jah, o\u0303htul kell ku\u0308mme,\u201c hakkab Rita minu u\u0308llatunud na\u0308oilmet na\u0308hes naerma."}, {"text_idx": "#000006", "text": "Viirus tegi ka tantsuvo\u0303istlustel oma korrektiivid."}, {"text_idx": "#000007", "text": "\u201eEsmalt toimus videovoor, mille alusel said paremad edasi Tartusse ERM-i suurde saali lo\u0303ppvo\u0303istlusele,\u201c pajatab Rita."}, {"text_idx": "#000008", "text": "Tema so\u0303nul on igal tantsustuudiol oma stiil, ka lo\u0303ppvo\u0303istlus ei olnud kindlatesse raamidesse surutud, nii et ko\u0303ikidel osalejatel olid kava valimisel vabad ka\u0308ed. Kindlust andis ka see, et nii video- kui lo\u0303ppvoorus oli vaja esitada sama kava, mida andis seepa\u0308rast tunduvalt paremaks viimistleda. Ku\u0308ll aga oli ta\u0308iesti eriliseks ja erakordseks elamuseks esinemine suures saalis. Meie ta\u0308iskasvanute grupp latti madalale ei olnud lasknud, sest kavva oli vo\u0303etud ka spagaat."}, {"text_idx": "#000009", "text": "\u201eSee on a\u0308ge, et grupis on naised, kes seda suudavad, sest see toob tantsule tublisti va\u0308rskust ja va\u0308rvi juurde,\u201c on juhendaja rahul. Erilisus imponeerib loomulikult ka z\u030cu\u0308riile, kelleks tavaliselt on tantsupedagoogid, kellel on oma tantsustuudiod, ja koolid, kes on tantsuhariduse andmisega sinaso\u0303brad."}, {"text_idx": "#000011", "text": "Tantsuvo\u0303istlus on tema so\u0303nul igal juhul toredaks va\u0308ljundiks, sest annab see ju vo\u0303imalusi oma oskusi teistega vo\u0303rrelda ja alati midagi juurde o\u0303ppida."}, {"text_idx": "#000012", "text": "Mehed, kus te olete? \u201eAastaid koosto\u0308o\u0308d ma\u0308ngib grupis kindlasti suurt rolli, va\u0308ga palju boonuspunkte teenib ka selle eest, kui grupis on mehed,\u201c so\u0303nab Rita. \u201eKu\u0308ll on kahju, et meil ei ole!\u201c lisab ta ka\u0308rmesti juurde."}, {"text_idx": "#000013", "text": "Tema so\u0303nul on grupid, kus on mehed, hoobilt suuremate plusspunktide saajate hulgas. Teisiso\u0303nu on mehepojukeste kodust va\u0308lja saamine selline su\u0308ndmus, mis vo\u0303rdub juba vaat\u2019 et poole vo\u0303iduga."}, {"text_idx": "#000015", "text": "\u201eSoov tantsida ja ru\u0308tmitaju, sest tegelikult on ju ko\u0303ik u\u0308leja\u0308a\u0308nud trennis o\u0303pitav,\u201c julgustab Rita ko\u0303iki,"}, {"text_idx": "#000016", "text": "kes pole enda jaoks veel show-tantsu avastanud. Su\u0308u\u0308es kasvab isu ehk kaks hooaega ja kaks korralikku tulemust innustavad Dance Dreami ja\u0308rgmisel aastal kindlasti ja\u0308lle vo\u0303istlustel osalema. Kerget jalga!"}, {"text_idx": "#000019", "text": "Po\u0303ltsamaal toimusid 16.septembril mitmeku\u0308lgse spo... loe edasi"}, {"text_idx": "#000024", "text": "Koolituspa\u0308ev Ja\u0308rvamaa raamatukogudesse inspireeris Jo\u0303gevamaa raamatukoguhoidjaid"}, {"text_idx": "#000025", "text": "Eelmisel kolmapa\u0308eval, 17. mail 2023 toimus po\u0303nev k... loe edasi"}, {"text_idx": "#000026", "text": "KOV on parim partner ta\u0308iskasvanuhariduse edendamisel kohalikus kogukonnas"}, {"text_idx": "#000028", "text": "Deja vu-tunne. Midagi on lo\u0303ppenud, miski saab taas... loe edasi"}, {"text_idx": "#000029", "text": "Kuuskede kaunistamiseks on lausa lugemata hulk vo\u0303i... loe edasi"}]